เป็นร้านที่ขับผ่านไปผ่านมาหาง่าย ถ้าเข้าจากทางอุดมสุข 60 ตรงตามทางไปเรื่อยๆ จนเจอสี่แยกให้เลี้ยวขวา ก็เจอเลย ร้านอยู่ติดกับอู่ซ่อมรถใหญ่ๆหน่อย สามารถจอดรถหน้าร้านได้เลย มีพนักงานโบกอยู่หลายคนค่ะ เป็นร้านนั่งชิวมีดนตรีสดตอนค่ำๆ ตกแต่งแบบไม้ๆ ประดับไฟเยอะๆหน่อย เมนูอีสานโลดค่ะ อร่อยทั้งน้าน ไม่ว่าจะเป็นส้มตำไข่เค็ม ยกกันมาเป็นครกทีเดียว หรือ น่องไก่ทอด ที่เป็นชิ้นเล็กๆ ก็ใส่ครกมาเหมือนกัน ทอดกรอบอร่อย แบบหยุดไม่ได้ เบรกแตกจริงๆ ลาบก็แซ่บดี คอหมูย่างมันกำลังดีค่ะ ผ่านมาทางนี้ห้ามพลาดนะคะ ร้านนี้มีที่นั่งเยอะเลยมี 2 ชั้น ไม่มีแอร์ยุงเยอะหน่อยแต่มีพัดลมป่าวให้ค่ะ อาหารมาไว บริการใช้ได้